stanford-oval/wikipedia huggingface dataset:
Louhentori
Arkkitehtuuri ja rakennusten historiaa > Grilli Toron tulipalo 1976

Grilli Torossa syttyi tulipalo 7.5.1976. Tulipalo sai alkunsa päälle jääneestä rasvakeittimestä. Ravintola oli palon jälkeen vain pari kuukautta suljettuna, eivätkä tuhot olleet erityisen vaikuttavat.
Katon kantavat rakenteet säästettiin sellaisenaan, mutta kolmea vaurioitunutta kattopalkkia päädyttiin varmuuden vuoksi tukemaan teräspilarilla ja -palkilla. Korjauksen suunnittelusta vastasi Insinööritoimisto Ilmari Hyppänen.
Palon jälkeen irtokalusteet olivat kuvien perusteella hyvässä kunnossa, mutta ravintolan puupanelointi oli hiiltynyt tai nokeentunut melko mustaksi. Tulipalon jälkeen Grilli Toro laajeni viereiseen liiketilaan.
Arkkitehtuuri ja rakennusten historiaa > Arkkitehtuurin inventointi

Louhentorin ostoskeskuksesta on teetetty kiinteistöjen omistajien toimesta rakennushistoriaselvitys vuonna 2013 ja se on valmistunut vuonna 2014. Selvityksen laati Arkkitehtitoimisto Livady Oy.
Louhentori on myös osana Espoon ostoskeskuksten inventointia, joka on julkaistu vuonna 2021 Espoon kaupunkisuunnittelukeskuksen toimesta.
Arkkitehtuuri ja rakennusten historiaa > Rakennusten suojelu

Rakennuksia ei ole suojeltu. Vuonna 2021 vireillä olleen asemakaavan muutoksen (aluenumero 212900) periaatteissa oli, että Louhentie 16 säästetään ja suojellaan asemakaavan merkinnällä sr-1 ja Louhentie 14 puretaan. Louhentie 14:n edustalla oleva katos on katsottu kaupunkikuvallisesti ja historiallisesti tärkeäksi ja sen säilyttämistä tai tarvittaessa rakentamista samanlaisena uudelleen on kaavamuutoksen yhteydessä 2021 edellytetty.
Vuoden 2021 tilanne oli, että asemakaavan muutos oli odottamassa hyväksymiskäsittelyä.
Grace Aguilar

| Grace Aguilar |
| --- | --- |
 Grace Aguilar
Henkilötiedot
Syntynyt: 2. kesäkuuta 1816 Hackney, Englanti
Kuollut: 16. syyskuuta 1847 (31 vuotta) Frankfurtin vapaakaupunki
Kansalaisuus:  Englanti
Ammatti:  runoilija , prosaisti, kääntäjä
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Grace Aguilar (2. kesäkuuta 1816 Hackney, Englanti − 16. syyskuuta 1847 Frankfurtin vapaakaupunki) oli kuuluisa viktoriaanisen ajan englantilainen runoilija ja romaanikirjailija.
Aguilar oli Portugalista tullutta sefardijuutalaista sukua. Aguilar sairasteli koko ikänsä paljon: jokin tuntematon sairaus heikensi hänen vastustuskykyään jo lapsena. Tuhkarokko hänellä oli 19-vuotiaana, ja selkärangasta johtuva halvaantuminen jäi parantumatta. Hän kykeni silti aktiviteetteihin, kuten soittoharrastukseen instrumentteinaan harppu ja piano, ja hän matkusteli. Hän oli kristillisen siveysopin kannattaja mutta säilytti myös vanhempiensa perinteitä. Hänen teoksensa käsittelivät pitkälti kotia ja kasvatusta. Niistä ovat tunnetuimmat Home influence (1855), The mother’s recompense (1855). Teokset levisivät laajalti Euroopassa ja Yhdysvalloissa. Hän käänsi isänsä pyynnöstä ranskasta englanniksi Orobio de Castron Israel Defended -puolustuspuheen ja loi muuta Israelin ja juutalaisuuden historia -aiheista tuotantoa.
Aiheesta muualla

Kuvia tai muita tiedostoja aiheesta Grace Aguilar Wikimedia Commonsissa
Luettelo Agatha Christien teoksista

Tämä on luettelo kirjailija Agatha Christien teoksista.
Novellikokoelmat

Poirotin varhaiset jutut (Poirot Investigates, 1924, WSOY 1982)
Rikos yhdistää (Partners in Crime, 1929, WSOY 1986)
Herra Quin esittäytyy (The Mysterious Mr. Quin, 1930, WSOY 1988)
Kolmetoista (The Thirteen Problems, 1932, WSOY 1983)
Kuoleman koira (The Hound of Death, 1933, WSOY 1978)
Listerdalen arvoitus (The Listerdale Mystery, 1934, WSOY 1980)
Parker Pyne tietää kaiken (Parker Pyne Investigates, 1934, WSOY 1982)
Särkyneen peilin arvoitus (Murder in the Mews, 1937, WSOY 1977)
Regatta Mystery and Other Stories (1939)
Herkuleen urotyöt (The Labours of Hercules , 1947, WSOY 1971)
Poirot parhaimmillaan, Tammi 1964
The Witness for the Prosecution and Other Stories (1948)
Hiirenloukku (Three Blind Mice and other stories, 1948 vain Yhdysvalloissa, WSOY 1977)
The Under Dog and Other Stories (1951)
Seikkaileva jälkiruoka (The Adventure of the Christmas Pudding, 1960, WSOY 1984)
Double Sin and Other Stories (1961)
The Golden Ball and Other Stories (1971)
Poirotin lyhyet jutut (Poirot’s Early Cases, 1974, WSOY 1976)
Miss Marple’s Final Cases and Two Other Stories (1979)
Toinen kutsu (Problem at Pollensa Bay, 1991, WSOY 1992)
The Harlequin Tea Set (1997)
Kirstun arvoitus (While the Light Lasts and Other Stories, 1997, WSOY 2000)
Salanimellä Mary Westmacott kirjoitetut romaanit

Kaksi rakkautta (Giant’s Bread, 1930, WSOY 1976)
Kuin muuttolintu (Unfinished Portrait, 1934, WSOY 1976)
Yksinäinen kevät (Absent in the Spring, 1944, WSOY 1975)
Ruusun aika (The Rose and the Yewtree, 1948, WSOY 1976)
Tyttären tarina (A Daughter’s a Daughter, 1952, WSOY 1976)
Rakkauden kevyt taakka (The Burden, 1956, WSOY 1975)
Näytelmät

1930 Black Coffee
1943 And Then There Were None
1945 Appointment with Death
1946 Murder on the Nile/Hidden Horizon
1951 The Hollow
1952 The Mousetrap (Hiirenloukku)
1953 Witness for the Prosecution
1954 Spider’s Web (Seitti)
1956 A Daughter’s a Daughter (kirjoitettu 1930-luvun lopulla, esitetty vain kerran Englannissa. Ei julkaistu, mutta 1952 Christie muokkasi sen Tyttären tarina -romaaniksi)
1956 Towards Zero
1958 Verdict
1958 The Unexpected Guest
1960 Go Back for Murder
1962 Rule of Three (sisältää osat Afternoon at the Seaside, The Rats ja The Patient)
1972 Fiddler’s Three (alkuperäinen nimi Fiddler’s Five. Ei julkaistu)
1973 Akhnaton (kirjoitettu 1937)
2003 Chimneys (kirjoitettu 1931, kantaesitys 2003. Ei julkaistu)
Kuunnelmat

1937 The Yellow Iris (perustuu samannimiseen novelliin)
1947 Three Blind Mice (Christie muokkasi kuunnelmasta novellin Three Blind Mice (Hiirenloukku) ja näytelmän Mousetrap (Hiirenloukku))
1948 Butter In a Lordly Dish
1954 Personal Call
Televisionäytelmät

1937 Wasp’s Nest (perustuu samannimiseen novelliin)
Omaelämäkerralliset teokset

1946 Come, Tell Me How You Live (Christien muistelut arkeologisilta kaivauksilta. Julkaistu nimellä Agatha Christie Mallowan)
1977 Agatha Christie: An Autobiography (Vanha hyvä aikani, WSOY 1977)
Muut julkaistut teokset

1925 The Road of Dreams (runoja)
1965 Star Over Bethlehem and other stories (kristillisiä tarinoita ja runoja. Julkaistu nimellä Agatha Christie Mallowan)
1973 Poems (runoja, sisältää myös - vähäisin muutoksin - teoksen The Road of Dreams)
Yhteistyössä kirjoitetut teokset

1930 Behind The Screen. Kuunnelma. Muut kirjoittajat ovat Hugh Walpole, Dorothy L. Sayers, Anthony Berkeley, E. C. Bentley ja Ronald Knox. Julkaistu kirjana 1983: The Scoop and Behind The Screen (Murha yksinoikeudella - Ruumis varjostimen takana, WSOY 1987)
1931 The Scoop. Kuunnelma. Muut kirjoittajat ovat Dorothy L. Sayers, E. C. Bentley, Anthony Berkeley, Freeman Wills Crofts, ja Clemence Dane. Julkaistu kirjana 1983: The Scoop and Behind The Screen (Murha yksinoikeudella - Ruumis varjostimen takana, WSOY 1987)
1931 The Floating Admiral. Kirja. Muut kirjoittajat ovat G. K. Chesterton, Dorothy L. Sayers, Ronald Knox ja Freeman Wills Crofts.
1956 Towards Zero. Näytelmä. Kirjoitettu Gerard Vernerin kanssa.
Luettelo Euroopan raitioteistä

Tämä on luettelo Euroopan raitiotiejärjestelmistä. Mukana ovat toiminnassa tai rakennettavina olevat raitiotiejärjestelmät.
Gibraltarin genovalaiset

Gibraltarin genovalaiset ovat historiallisesti muodostaneet tärkeän osan Gibraltarin asukkaista, ja suuri osa nykyisistä gibraltarilaisista on genovalaistaustaisia, mutta he ovat pitkälti sulautuneet alueen muuhun väestöön.
Historia

Italialaisia ja erityisesti genovalaisia on asunut Cádizin provinssissa jo 1500-luvulta lähtien, jolloin heillä oli merkittäviä taloudellisia etuoikeuksia muuhun väestöön nähden. Ensimmäiset Gibraltarille muuttaneet genovalaiset olivat kalastajia ja heidän perheitään. Heitä seurasivat viini- ja ruokakauppiaat. Halpatyövoimaa tuli muualta Italiasta. Ensimmäinen väestönlaskenta Gibraltarin valloituksen ja Britanniaan liittämisen jälkeen tehtiin vuonna 1721, jolloin laskettiin alueen asekuntoinen väestö. Tuolloin 310 lasketusta oli genovalaisia 169. Vuonna 1753 tehdyssä ensimmäisessä täydessä väestönlaskennassa Gibraltarin 1 816 asukkaasta oli genovalaisia 597. Myöhemmin väestönlaskennoissa alettiin laskea etnisen taustan sijasta asukkaiden uskontoa.
Gibraltarille muutti suuria määriä genovalaisia sen jälkeen, kun Napoleon I valloitti Genovan kaupungin. Tulijat välttelivät pakollista asepalvelusta. Vuoteen 1871 mennessä Gibraltarin väkiluku oli kohonnut jo 18 695:een, ja brittiviranomaiset alkoivat rajoittaa maahanmuuttoa alueelle. Tämä ei kuitenkaan estänyt uusien genovalaisten ja muiden kansalaisuuksien muuttoa alueelle. Genovan murretta puhuttiin Gibraltarilla 1900−luvun alkuun saakka. Genovalaisten puhuma kieli jätti myös joitakin lainoja Gibraltarilla edelleen puhuttuun yanitoon. Nykyisin Gibraltarin genovalaisista polveutuvat suvut muodostavat merkittävän osan alueen yläluokasta. Genovalaistaustaiset muodostavat alueen nykyisestä väestöstä noin 20 prosenttia ja Catalan Bayn väestöstä vielä suuremman osan.
Catalan Bayn kalastajakylä Gibraltarissa. Sukunimistä arvioiden genovalaistaustaiset muodostavat edelleen Catalan Bayn asukkaista suurimman osan.
Grundig

Grundigin logo ja iskulause.
Grundig TK42 nauhuri.
Grundig Satellit 2100. Grundigin valmistama maailmanradio.
Grundig AG on saksalainen kuluttajaelektroniikkaa valmistava yritys. Sen perusti Max Grundig Nürnbergissä vuonna 1945 toisen maailmansodan päätyttyä.
Yrityksen historia alkaa 1930-luvulta, jolloin perustettiin radioita myynyt kauppa Fuerth, Grundig & Wurzer (RVF). Toisen maailmansodan jälkeen Max Grundig huomasi Saksassa olevan kysyntää radioille ja valmisti vuonna 1947 radiosarjan. Hän perusti tehtaan Fürthiin. Vuoteen 1951 mennessä yritys oli Euroopan suurin radioiden valmistaja ja se laajensi toimintaansa jatkuvasti. Ensimmäiset televisiot Grundig valmisti vuonna 1951. 1960 tuotevalikoimaan tulivat kasettinauhurit, jotka valmistettiin Belfastissa Pohjois-Irlannissa.
Vuonna 1972 Grundig GmbH:sta tuli Grundig AG ja tämän jälkeen Philips alkoi hiljalleen ostaa Grundigin osakkeita ja lopulta hankki määräysvallan vuonna 1993. Philips myi Grundigin baijerilaiselle yhteenliittymälle vuonna 1998. Kesäkuun 2000 lopussa yritys teki merkittäviä uudelleenjärjestelyitä ja seuraavana vuonna se kirjasi lähes 1,3 miljardin euron tappion. Syksyllä 2002 Grundigin rahoittajat lopettivat luotonannon ja Grundig AG hakeutui konkurssiin huhtikuussa 2003.
Vuonna 2004 isobritannialainen Alba plc ja turkkilainen Koç Beko ostivat yhdessä Grundig Home InterMedia System -yrityksen, eli Grundigin kulutuselektroniikkaliiketoiminnan.
Vuonna 2007 Grundig-tuotemerkistä tuli osa Turkin Arçelik A.Ş:ää, joka on kolmanneksi suurin kodinkoneteollisuuden yritys Euroopassa ja osa pörssinoteerattua Koç Holding A.Ş. -yritystä, jolla on yli 120 000 työntekijän maailmanlaajuisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut (Arkistoitu – Internet Archive) (saksaksi) (englanniksi)
Maahantuoja (Grundig Oy)
Gdbm

GNU dbm (tai GDBM, lyhyesti) on tietokantafunktioiden kirjasto, joka käyttää laajennettavaa hajautusta ja toimii samalla tavalla kuin tavallinen UNIX dbm. Nämä rutiinit tarjotaan ohjelmoijalle, jonka on luotava ja käsiteltävä hajautettua tietokantaa. GDBM:n peruskäyttö on avain/data-parien tallentaminen datatiedostoon. Jokaisen avaimen on oltava yksilöllinen, ja kukin avain on yhdistetty vain yhteen datakohteeseen. Kirjasto tarjoaa primitiivit avain/data-parien tallentamiseen, tietojen etsimiseen ja hakemiseen avaimen perusteella sekä avaimen ja sen datan poistamiseen. Se tukee myös peräkkäistä iterointia tietokannan kaikkien avain-/dataparien yli. Yhteensopivuuden varmistamiseksi vanhaa UNIX dbm -toimintoa käyttävien ohjelmien kanssa paketti tarjoaa myös perinteiset dbm- ja ndbm-liitännät. GNU gdbm:n ovat kirjoittaneet Philip A. Nelson, Jason Downs ja Sergey Poznyakoff.
Gibraltar United FC

Gibraltar United Football Club on gibraltarilainen jalkapalloseura. Seura pelaa maansa korkeimmalla sarjatasolla Gibraltar Football Leaguessa. Gibraltar United on voittanut Gibraltarin mestauuden 11 kertaa: viimeisin kerta on vuodelta 2002.
Historia

Gibraltar United perustettiin toisen maailmansodan aikana vuonna 1943. Seuran perusti monien eri seurojen pelaajat, sillä sodan takia Gibraltarilla oli vähän pelaajia. Gibraltar United voitti 1940-luvun lopulla ja 1950-luvun alussa useita mestaruuksia: vuosina 1947-1951 ja 1954. Samoin 1960-luvulla joukkue voitti neljä mestaruutta: 1960, 1962, 1964 ja 1965. Viimeisimmän mestaruuden seura voitti vuonna 2002. Vuonna 2007 seura yhdistyi Lions FC:n kanssa, mutta erkani omaksi seurakseen jälleen vuonna 2014.
Mestaruudet

Gibraltar Football League (11)
Rock Cup (4)
Gdańskinlahti

Gdańskinlahden kartta.
Gdańskinlahti (puol. Zatoka Gdańska, ven. Гда́ньский зали́в, saks. Danziger Bucht) on jokseenkin puoliympyrän muotoinen, pohjoiseen aukeava lahti Itämeren kaakkoisosassa, Puolan sekä Venäjälle kuuluvan Kaliningradin alueen rannikolla. Gdańskinlahteen laskee etelästä Veiksel. Lahden luoteisosan erottaa Itämeren Gotlannin altaasta Helin niemimaa; niemimaan kainaloon jäävä matala lahdenosa on nimeltään Puckinlahti. Lahden kaakkoisrannan muodostaa Veikselin kynnäs, jonka taakse jäävä makeavetinen rannikkolaguuni on Veikselinhaffi.
Gdánskinlahti on syvimmältä kohdaltaan 120 metriä syvä. Lahden suolapitoisuus on noin 0,7 prosenttia. Tärkeimmät satamakaupungit lahden rannalla ovat Gdańsk ja Gdynia Puolan puolella sekä Venäjän Baltijsk. Muita rannikkopaikkakuntia ovat muun muassa Sopot, Puck ja Hel.
Itämeren osat
| --- | --- |
Pohjanmereltä varsinaiselle Itämerelle:   (Skagerrak)  Kattegat  Belttienmeri  Tanskan salmet Juutinrauma  Iso-Belt  Vähä-Belt  Samsøn Belt  Langelandin Belt  Fehmarnin Belt  Kielinlahti Kielinvuono  Eckernfördenlahti  Schlei  Flensburginvuono  Mecklenburginlahti 
Varsinainen Itämeri:   Arkonan allas  Bornholmin allas  Gotlanninmeri Gdańskinlahti  Gotlannin allas 
Suuret lahdet:   Riianlahti  Suomenlahti  Pohjanlahti Ahvenanmeri  Saaristomeri  Selkämeri  Merenkurkku  Perämeri
M-28 (1934)

| M-28 |
| --- | --- |

Aluksen vaiheet
Rakentaja:  Uralmaš, Sverdlovsk
Kölinlasku:  12. heinäkuuta 1933
Laskettu vesille:  21. kesäkuuta 1934
Palveluskäyttöön:  16. heinäkuuta 1935
Tekniset tiedot
Uppouma:  160 t (pinnalla) 202 t (sukellus)
Pituus:  37,81 m
Leveys:  3,15 m
Syväys:  2,57 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  17
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-28 oli Neuvostoliiton laivaston M-luokan sukellusvene.
Valmistus

Alus tilattiin Sverdlovskista Uralmašilta, missä köli laskettiin 12. heinäkuuta 1933. Alus laskettiin vesille 21. kesäkuuta 1934 ja otettiin palvelukseen 16. heinäkuuta 1935.
Palvelus

Alus siirrettiin joulukuussa 1934 Tyynenmeren laivastoon, mistä se palautettiin myöhemmin Mustanmeren laivastoon.
Luca Turilli

| Luca Turilli |
| --- | --- |

Henkilötiedot
Syntynyt: 5. maaliskuuta 1972
Muusikko
Tyylilajit:  Power metal, Sinfoninen metalli
Soittimet:  keyboard, piano ja kitara 
Yhtyeet:  Luca Turilli Rhapsody of Fire Luca Turilli's Dreamquest Luca Turilli's Rhapsody
 Nimikirjoitus
Aiheesta muualla
www.lucaturilli.com
  [ Muokkaa Wikidatassa ] [ ohje ]  
Luca Turilli (s. 5. maaliskuuta 1972) on Triestestä (Italia) kotoisin oleva power metal -yhtyeen, Rhapsody of Firen entinen kitaristi. Hän myös soittaa koskettimia vuonna 2006 debyyttialbuminsa julkaisseessa Luca Turilli's Dreamquestissa. Lisäksi Turilli on julkaissut kolme sooloalbumia, joilla kuullaan Rhapsodyn tyyppistä eeppistä metallia. Hän aloitti kitaransoiton 16-vuotiaana ja on jatkanut samalla linjalla aina nykyhetkeen asti. Hän erosi Rhapsody of Firestä 16.8.2011. Kesäkuussa 2012 Luca Turilli julkaisi uuden levyn bändinimellä Luca Turilli`s Rhapsody.
Albumit > Luca Turilli

King of the Nordic Twilight (1999)
Demonheart (2002) EP
Prophet of the Last Eclipse (2002)
The Infinite Wonders of Creation (2006)
Albumit > Luca Turilli's Dreamquest

Lost Horizons (2006)
Albumit > Rhapsody of Fire

Legendary Tales (1997)
Symphony of Enchanted Lands (1998)
Dawn of Victory (2000)
Rain of a Thousand Flames (2001)
Power of the Dragonflame (2002)
The Dark Secret (2004) – EP
The Magic of the Wizard's Dream (2005) - EP
Symphony of Enchanted Lands II: The Dark Secret (2004)
Live in Canada 2005: The Dark Secret (2006)
Triumph or Agony (2006)
The Frozen Tears of Angels (2010)
The Cold Embrace of Fear – A Dark Romantic Symphony (2010)
From Chaos to Eternity (2011)
Albumit > Luca Turilli's Rhapsody

Ascending to Infinity (2012)
Singlet > Luca Turilli

The Ancient Forest of Elves (1999)
Aiheesta muualla

Luca Turillin viralliset kotisivut (Arkistoitu – Internet Archive)
M-26 (1934)

| M-26 |
| --- | --- |

Aluksen vaiheet
Rakentaja:  Uralmaš, Sverdlovsk
Kölinlasku:  1933
Laskettu vesille:  14. huhtikuuta 1934
Palveluskäyttöön:  18. marraskuuta 1934
Tekniset tiedot
Uppouma:  160 t (pinnalla) 202 t (sukellus)
Pituus:  37,81 m
Leveys:  3,15 m
Syväys:  2,57 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  17
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-26 oli Neuvostoliiton laivaston M-luokan sukellusvene.
Valmistus

Alus tilattiin Sverdlovskista Uralmašilta, missä köli laskettiin 1933. Alus laskettiin vesille 14. huhtikuuta 1934 ja otettiin palvelukseen 18. marraskuuta.
Palvelus

Alus siirrettiin 1934 Tyynenmeren laivastoon, mistä se palautettiin myöhemmin Mustanmeren laivastoon.
Grundlsee

| Grundlsee |
| --- | --- |

 vaakuna
 Grundlseen sijainti Liezenin piirissä
 Grundlsee
 Koordinaatit: 47.627°N, 13.838°E 
Valtio:   Itävalta
Osavaltio:  Steiermark
Piiri:  Liezen
Kunta:  Grundlsee
Hallinto:  
 – Kunnanjohtaja:  Franz Steinegger (ÖVP)
Pinta-ala:  
 – Kokonaispinta-ala:  152 km²
Korkeus:  732 m
Väkiluku (2019)  (arvio):  1 190
 – Väestötiheys:  7,8 as./km²
Aikavyöhyke:  UTC+1
 – Kesäaika:  UTC+2
Postinumero:  8993
Suuntanumero(t):  +43
 
 www.grundlsee.at 
Infobox OKVirheellinen NIMI-arvo: 
Grundlsee on kunta Liezenin piirissä Steiermarkin osavaltiossa, Grundlsee-järven rannalla Itävallassa. Se sijaitsee Salzkammergutin matkailualueella. Vuoden 2019 arvion mukaan siellä asui 1 190 asukasta.
Aiheesta muualla

Wikimedia Commonsissa on kuvia tai muita tiedostoja aiheesta .
Kunnan virallinen nettisivu
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
M-25 (1934)

| M-25 |
| --- | --- |

Aluksen vaiheet
Rakentaja:  Uralmaš, Sverdlovsk
Kölinlasku:  1933
Laskettu vesille:  16. huhtikuuta 1934
Palveluskäyttöön:  18. marraskuuta 1934
Tekniset tiedot
Uppouma:  160 t (pinnalla) 202 t (sukellus)
Pituus:  37,81 m
Leveys:  3,15 m
Syväys:  2,57 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  17
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-25 oli Neuvostoliiton laivaston M-luokan sukellusvene.
Valmistus

Alus tilattiin Sverdlovskista Uralmašilta, missä köli laskettiin 1933. Alus laskettiin vesille 16. huhtikuuta 1934 ja otettiin palvelukseen 18. marraskuuta.
Palvelus

Alus siirrettiin 1934 Tyynenmeren laivastoon, mistä se palautettiin myöhemmin Mustanmeren laivastoon.
Grahanandan Singh

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Lontoo 1948 | joukkuekilpailu |  |
|  Kultaa | Helsinki 1952 | joukkuekilpailu |  |
Grahanandan Nandy Singh (18. helmikuuta 1926 Lyallpur, Punjab – 7. joulukuuta 2014 New Delhi) oli intialainen maahockeypelaaja. Hän voitti joukkueineen kultaa sekä vuoden 1948 kesäolympialaisissa Lontoossa että vuoden 1952 kesäolympialaisissa Helsingissä.
M-23 (1934)

| M-23 |
| --- | --- |

Aluksen vaiheet
Rakentaja:  Uralmaš, Sverdlovsk
Kölinlasku:  1933
Laskettu vesille:  16. toukokuuta 1934
Palveluskäyttöön:  10. lokakuuta 1934
Tekniset tiedot
Uppouma:  160 t (pinnalla) 202 t (sukellus)
Pituus:  37,81 m
Leveys:  3,15 m
Syväys:  2,57 m
Koneteho:  1 × 38-V-8-dieselmoottori 685 bhp 1 × PG-60(35)-sähkömoottori 235 shp
Nopeus:  13,25 solmua (pinnalla) 7,5 solmua (sukellus)
Toimintamatka:  pinnalla: 575 merimailia@13,2 solmua tai 1 600 merimailia@8,2 solmua sukellus:6 merimailia@7,9 solmua tai 55 merimailia@2,5 solmua
Miehistöä:  17
Aseistus
Aseistus:  2 × 533 mm M-27 torpedoputkea 1 × 45 mm K-21 -ilmatorjuntatykkiä
M-23 oli Neuvostoliiton laivaston M-luokan sukellusvene.
Valmistus

Alus tilattiin Sverdlovskista Uralmašilta, missä köli laskettiin 1933. Alus laskettiin vesille 15. toukokuuta 1934 ja otettiin palvelukseen 10. lokakuuta.
Palvelus

Alus siirrettiin 1934 Tyynenmeren laivastoon, mistä se palautettiin myöhemmin Mustanmeren laivastoon.
Gdańskin piirikunta

Gdańskin piirikunta (puol. powiat gdański) on yksi Pommerin voivodikunnan piirikunnista. Piirikunnan arvioitu väkiluku oli vuoden 2019 lopussa 118 489. Siihen kuuluvat seitsemän kuntaa ovat Cedry Wielkie, Kolbudy, Pruszcz Gdański, Przywidz, Pszczółki, Suchy Dąb ja Trąbki Wielkie.
Väestö

Vuoden 2019 lopussa Gdańskin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 22,5 prosenttia piirikunnan väestöstä, työikäiset 61,8 prosenttia ja eläkeikäiset 15,7 prosenttia. Väestön keski-ikä oli 37,9 vuotta, mikä on koko Puolan väestön keski-ikää alempi. Vuonna 2019 piirikunnassa syntyi 1 500 lasta.
Gdańskin piirikunnan väkiluku on kasvanut suoraviivaisesti koko 2000-luvun ajan, minkä alussa se oli 79 459 asukasta. Piirikunnan syntyvyys (1,9 syntymää yhtä kuolemaa kohden) on koko Puolan keskimääräistä tasoa korkeampi ja se on saanut muuttovoittoa sekä muulta Puolalta että ulkomailta. Asukkaiden määrän ennakoidaankin kasvavan 168 877 asukkaaseen vuoteen 2050 mennessä.
Piirikunnan väestöpyramidi 2014.
Maarianhaminan vanha kansakoulu

Maarianhaminan vanha kansakoulu sijaitsee Ahvenanmaan maakuntakeskuksessa Maarianhaminassa, Norra Esplanadgatanin ja Västra Esplanadgatanin kulmassa. Ensimmäisen koulurakennuksen suunnittelusta vastasi suomalainen arkkitehti Frans Anatolius Sjöström ja se valmistui syksyllä vuonna 1884. Päärakennuksen viereen valmistui arkkitehti Lars Sonckin suunnittelema uusi käsityösalirakennus vuonna 1896. Vuonna 1984 rakennukset yhdistettiin uudisosalla. Rakennukset suojeltiin asemakaavassa vuonna 1993.
Vuoteen 1927 saakka, jolloin koulun viereen valmistui Maarianhaminan Pyhän Yrjön kirkko, koulun liikuntasalissa järjestettiin myös säännölliset jumalanpalvelukset. 1950-luvulla rakennukseen sijoittui nuorisotalo, joka toimii tiloissa edelleen. Nykyään rakennus tunnetaan nimellä Ungdomsgården Uncan.